Kiindrus

Kiindrus, ka kiindrustahm, männitahm või lambitahm (saksa keeles Kienruß, vene keeles сосновая сажа 'männinõgi'http://eki.ee/dict/ves/index.cgi?Q=tahm&F=V), on must väga peeneteraline (osakeste läbimõõt 0,01–1 μm) pigment, mis koosneb peaaegu puhtast süsinikust. Võib sisaldada ka tõrvaosakesi ja vähesel määral mineraalseid anorgaanilisi aineid (tuhk).

Rahvusvahelises värvainete indeksis on kiindrustahma tähised C.I. PBk6 (Pigment Black 6), ka PBk7, ja CI 77266 (anorgaaniline pigment)PBk7. - The Color of Art Pigment Database: Pigment Black, PBk. Praktiliselt sama koostise ja omaduste tõttu käsitletakse kirjanduses sageli koos viinamarjamustaga (inglise keeles Vine Black) ja söega (inglise keeles Carbon Black).

 Kasutamine 
Kiindrust kasutatakse loodusliku värviandjana igasugustes värvides. Sobib kokku kõikide pigmentidega, on püsiv kõigis sideainetes ning vastupidav valgusele ja kemikaalidele. Peente osakeste tõttu kasutatakse seda tuššides, akvarellides ja trükitehnikashttps://majatohter.ee/tooted/puisteained/pigmendid/kiindrustahm/.

Toiduainetetööstuses kasutatakse kiindrustahma värvainena (taimse söe nimetuse all) E 153 nime all toidule musta värvi andmisekshttp://toidutare.ee/t%C3%B6%C3%B6riistad/s%C3%B5nastik/e-ained/14217/ (tuntuim näide on lagrits).

 Ajalugu 
Kiindrustahma tunti juba 2000 aastat e.m.a Hiinas ning seda saadi taimeõlide mittetäielikul põletamisel. Euroopas hakati tahmavärvi laialdaselt kasutama 18. sajandil. Kiindrust toodeti tööstuslikult ning seda müüdi nii linna- kui ka külapoodides. Muuhulgas kasutati seda ühe komponendina püssirohu koostisesKiwilõhkumiseks. Sakala, 19. september 1926, lk 5.

Eesti Vabariigi Post kasutas enne Teist maailmasõda postitemplite värvina orgaanilise õli ja kiindruse segu, mida lahjendati tärpentini abil, see andis tuhmi ja laialivalguva jäljendi. Seda templivärvi ei ole hilisemal ajal kasutatud ja nii on võimalik eristada musta trükivärviga tehtud võltsinguid originaaltemplitesthttp://www.filateelia.ee/naitused/hr2004/mottevahetus.html. Ka rahvapärimus annab teateid kiindrusvärvi kodus ise tegemisest 19. sajandil tattnina tahmast ja värnitsasthttp://alutaga.blogspot.com/2014/10/ka.html.

 Vaata ka 
 Tahm

 Viited 

 Välislingid 
 Kiindrus Majatohtri veebipoes
 Lambitahma kohta Natural Pigments veebilehel (inglise keeles)
 Tahma ja söe kasutuse kohta kunstis veebinäitusel "Pigments through the Ages"

Kategooria:Anorgaanilised pigmendid
Kategooria:Toiduvärvid